**Komparativna analiza pravnih propisa u pojedinim krivično pravnim institutima - zakonske rehabilitacije i kaznene evidencije u zemljama regiona (Crna Gora, Hrvatska i Slovenija)**

Autor:

mr Sreten Jakić, generalni direktor Direktorata za međunarodnu saradnju

Podgorica, april 2022. godine

**Komparativni prikaz zakonskih rješenja zakonske rehabilitacije u Crnoj Gori, Hrvatskoj, Sloveniji i Austriji**

|  |  |  |  |
| --- | --- | --- | --- |
|  | **ZAKONSKA REHABILITACIJA** | | |
| **Crna Gora** | **Hrvatska** | **Slovenija** |
| **Pravni propisi kojima se uređuje navedeni institut** | 1. Krivični zakonik  2. Zakon o krivičnom postupku  3. Uredba o načinu vođenja kaznene evidencije | 1. Zakon o pravnim posljedicama osude, kaznenoj evidenciji i rehabilitaciji  2. Pravilnik o kaznenoj evidenciji | 1. Krivični zakonik  2. Pravilnik o kaznenoj evidenciji |
| **Načelne karekteristike** | KZCG određuje definiciju zakonske rehabilitacije i propisuje uslove za nastanak zakonske rehabilitacije, dok ZKP CG propisuje procesna pravila vezana za postupak za rehabilitaciju i donošenje rješenja o rehabilitaciji. Uredba o načinu vođenja kaznene evidencije operacionalizuje zakonske norme kada i kako će se izvršiti brisanje osude. | Zakonska rehabilitacija je u potpunosti uređena posebnim zakonom, odnosno Zakonom o pravnim posljedicama osude, kaznenoj evidenciji i rehabilitaciji koji je usklađen sa pravnom tekovinom EU u ovoj oblasti, odnosno sa dvije odluke i to:  1.Okvirna Odluka Vijeća 2009/315/PUP od 26. Februara 2009., o organizaciji i sadržaju razmjene informacija iz kaznene evidencije između država članica  2.Odluka Vijeća 2009/316/PUP od 6. marta 2009., o uspostavljanju Evropskog informacijskog sistema kaznene evidencije (ECRIS) na temelju člana 11. Okvirne Odluke 2009/315/PUP. | Zakonska rehabilitacija je definisana Krivičnim zakonom Republike Slovenije dok je postupak vezan za rehabilitaciju kao i brisanje osude propisan Pravilnikom o kaznenoj evidenciji. |
| **Pravna definicija zakonske rehabilitacije** | Rehabilitacijom se briše osuda i prestaju sve njene pravne posljedice, a osuđeni se smatra neosuđivanim. | Učinioc krivičnog djela koji je pravosnažno osuđen ili je oslobođen kazne ima pravo nakon proteka zakonom određenog vremena i pod uslovima koji su određeni ovim Zakonom, smatrati se osobom koja nije učinila krivično djelo, a njena prava i slobode ne mogu se razlikovati od prava i sloboda osoba koje nisu počinile kazneno djelo. | Zakonskom rehabilitacijom se briše osuđujuća presuda sa krivične evidencije i ukidaju sve pravne posledice, a osuđeno lice se smatra neosuđenim. |
| **Opšti uslovi za nastupanje rehabilitacije** | Zakonska rehabilitacija se daje samo licima koja prije osude na koju se odnosi rehabilitacija nijesu bila osuđivana ili koja su se po zakonu smatrala neosuđivanim. | Zakonska rehabilitacija se daje svim licima koji su osuđeni ili oslobođeni kazne nakon proteka zakonom određenog vremena poslije izdržane, zastarjele ili oproštene kazne. | Zakonska rehabilitacija se daje svim licima koji su osuđeni ili oslobođeni kazne nakon proteka zakonom određenog vremena poslije izdržane, zastarjele ili oproštene kazne. |
| **Posebni uslovi za nastupanje rehabilitacije** | Da bi nastupila zakonska rehabilitacija osuđeni ne smije učiniti novo krivično djelo za vrijeme koje je zakono propisano | Učinilac krivičnog djela ne smije biti osuđivan zbog novog krivičnog djela za vrijeme koje je zakonom propisano. | Učinilac krivičnog djela ne smije biti osuđivan zbog novog krivičnog djela za vrijeme koje je zakonom propisano. |
| **Posebni uslovi za nastupanje rehabilitacije u pogledu vrste kazne** | Zakonska rehabilitacija nastaje, ako:  1) lice koje je oglašeno krivim, a oslobođeno od kazne ili kojem je izrečena sudska opomena, u roku od godinu dana od pravosnažnosti presude, ne učini novo krivično djelo;  2) lice kojem je izrečena uslovna osuda, u vrijeme provjeravanja i u roku od godinu dana po isteku roka provjeravanja, ne učini novo krivično djelo;  3) lice koje je osuđeno na novčanu kaznu, kaznu rada u javnom interesu ili kaznu zatvora do šest mjeseci, u roku od tri godine od dana kad je ta kazna izvršena, zastarjela ili oproštena, ne učini novo krivično djelo;  4) lice koje je osuđeno na kaznu zatvora preko šest mjeseci do jedne godine, u roku od pet godina od dana kad je ta kazna izvršena, zastarjela ili oproštena, ne učini novo krivično djelo. | Rehabilitacija nastupa po sili zakona kad proteknu ovi rokovi:  1) dvadeset godina od dana izdržane, zastarjele ili oproštene kazne kod osude na kaznu dugotrajnog zatvora,  2) petnaest godina od dana izdržane, zastarjele ili oproštene kazne kod osude na kaznu zatvora od deset godina ili težu kaznu,  3) deset godina od dana izdržane, zastarjele ili oproštene kazne kod osude na kaznu zatvora od tri godine ili težu kaznu,  4) pet godina od dana izdržane, zastarjele ili oproštene kazne kod osude na kaznu zatvora od jedne godine ili teže kazne te kazne maloljetničkog zatvora,  5) tri godine od dana izdržane, zastarjele ili oproštene kazne kod osude na kaznu zatvora do jedne godine, od dana plaćanja novčane kazne, od dana isteka roka provjeravanja kod uslovne osude, od dana izvršenja rada za opšte dobro i od dana pravomoćnosti odluke o oslobođenju od kazne. | Rokovi za zakonsku rehabilitaciju:  1) probni rad - godinu dana nakon isteka probnog roka;  2) novčana kazna, sporedna kaznom ili zatvor do jedne godine - tri godine;  3) kaznom zatvora u trajanju od jedne godine do tri godine - pet godina;  4) kazna zatvora duže od tri godine do pet godina - osam godina;  5) kazna zatvora većom od pet do deset godina - deset godina;  6) kazna zatvora duže od deset do petnaest godina - petnaest godina. |
| **Postupak za rehabilitaciju** | Rješenje o rehabilitaciji donosi po službenoj dužnosti organ nadležan za vođenje kaznene evidencije, izuzev u slučaju kad je izrečena uslovna osuda.  Prije donošenja rješenja o rehabilitaciji izvršiće se potrebna provjeravanja, a naročito će se prikupiti podaci o tome da li je protiv osuđenog u toku krivični postupak za neko novo krivično djelo učinjeno prije završetka postupka rehabilitacije.  Ako nadležni organ ne donese rješenje o rehabilitaciji, osuđeno lice može zahtijevati da se utvrdi da je rehabilitacija nastala po Krivičnom zakoniku.  Ako nadležni organ ne postupi po zahtjevu osuđenog u roku od mjesec dana od dana prijema zahtjeva, osuđeni može tražiti da sud koji je u prvom stepenu izrekao presudu donese rješenje o rehabilitaciji.  O zahtjevu osuđenog odlučuje sud po pribavljenom mišljenju državnog tužioca. | Kad po zakonu rehabilitacija nastupa protekom određenog vremena i uz uslov da osuđenik u tom vremenu nije pravosnažno osuđen za novo krivično djelo, rješenje o rehabilitaciji donosi Ministarstvo po službenoj dužnosti.  Ako Ministarstvo ne raspolaže podacima na temelju kojih bi moglo valjano odlučiti o nastupu rehabilitacije, uputit će podnositelja zahtjeva da zahtjev podnese prvostupanjskom sudu koji će o tome odlučiti nakon očitovanja nadležnog državnog advokata ako se postupak vodio na njegov zahtjev.  Ako Ministarstvo ne donese rješenje o rehabilitaciji, osoba čiji se podaci nalaze u kaznenoj evidenciji može tražiti da se utvrdi da je rehabilitacija nastupila po zakonu.  Ako Ministarstvo odbije zahtjev ili ne odluči o zahtjevu u roku od 30 dana od podnošenja zahtjeva, osoba ima pravo pokrenuti upravni spor. | Ministarstvo po službenoj dužnosti provjerava u krivičnim evidencijama da li su se stekli zakonski rokovi za uklanjanje osude ili vaspitne mjere.  Ako su ispunjeni zakonski uslovi za donošenje rješenja o rehabilitaciji po službenoj dužnosti, Ministarstvo donosi rešenje o otkazu (zakonska rehabilitacija) najkasnije u roku od osam dana nakon isteka zakonom propisanih rokova. |

**Ključni nalazi komparativne analize:**

1. Za razliku od crnogorskog i slovenačkog zakonodavstva institut zakonske rehabilitacije u Hrvatskoj sistematizovan je u jednom zakonskom propisu.
2. Pravna definicija zakonske rehabilitacije je usaglašena u svim analiziranim zakonodavstvima.
3. Razlike su značajne kod opštih i posebnih uslova za nastupanje rehabilitacije. Crnogorski zakon propisuje da se **zakonska rehabilitacija daje samo licima koja prije osude na koju se odnosi rehabilitacija nijesu bila osuđivana** ili koja su se po zakonu smatrala neosuđivanim dok se u slovenačkom i hrvatskom zakonodavstvu propisuje da **zakonska rehabilitacija se daje svim licima koja su osuđena ili oslobođena kazne** nakon proteka zakonom određenog vremena poslije izdržane, zastarjele ili oproštene kazne.

Iako komparirana zakonodavstva se podudaraju u pogledu jednog posebnog uslova, odnosno da učinilac krivičnog djela ne smije biti osuđivan zbog novog krivičnog djela za vrijeme koje je zakonom propisano, značajne su razlike prisutne kod posebnih uslova za nastupanje rehabilitacije u pogledu vrste kazne. Dok se prema pozitivno pravnim rješenjima crnogorskog KZ-a zakonska rehabilitacija može dati samo za kaznu zatvora do jedne godine (sudska rehabilitacija može se dati licu kome je izrečena kazna zatvora maksimalno do 3 godine) licima kojima je izrečena kazna zatvora **preko 3 godine ne mogu se rehabilitovati** u hrvatskom i slovenačkom zakonodavstvu odredbe su značajno drugačije. Prema hrvatskom zakonu zakonska rehabilitacija **može se dati za sve izrečene kazne zatvora koje se kodifikuju Krivičnim zakonikom.** Tako npr. za kaznu dugotrajnog zatvora koja ne može biti kraća od 21 godinu niti duža od 40 godina, propisano je da će zakonska rehabilitacija nastupiti 20 godina nakon što je kazna izdržana, zastarjela ili oproštena. U slovenačkom ima ograničenje, odnosno zakonska rehabilitacija se može dati licu kome je izrečene kazne zatvora maksimalno do 15 godina.

1. U pogledu postupka za zakonsku rehabilitaciju u svim analiziranim zakonodavstvima nadležno je Ministarstvo pravde. Takođe Ministarstvo pravde je dužno da donese po službenoj dužnosti rješenje o rehabilitaciji kada utvrdi da su se ispunili uslovi. Razlike su prisutne u pogledu detaljnijeg propisivanja određenih odredbi, kao u hrvstskom. Slovenački KZ ne propisuje detaljno postupak za rehabilitaciju već to obrađuje kroz podzakonski akt. Crnogorsko i hrvatsko zakonodavstvo propisuju mogućnost obraćanja osuđenog lica za utvrđivanje rehabilitacije, kao i mogućnost da u slučaju da Ministarstvo ne donese rješenje se može obratiti sudu. Slovenački KZ ne normira hipotetičku situaciju da Ministarstvo ne donese rješenje ali za razliku od prethodna dva zakonodavstva predviđa Ministarstvo donosi rešenje najkasnije u roku od osam dana nakon isteka zakonom propisanih rokova.

|  |  |  |  |
| --- | --- | --- | --- |
|  | **KAZNENA EVIDENCIJA** | | |
| **Crna Gora** | **Hrvatska** | **Slovenija** |
| **Pravni propisi kojima se uređuje oblast kaznene evidencije** | 1. Krivični zakonik  2. Zakon o krivičnom postupku  3. Uredba o načinu vođenja kaznene evidencije | 1. Zakon o pravnim posljedicama osude, kaznenoj evidenciji i rehabilitaciji  2. Zakon o krivičnom postupku  3.Pravilnik o kaznenoj evidenciji | 1. Krivični zakonik  2. Pravilnik o kaznenoj evidenciji |
| **Načelne karekteristike** | Oblast kaznene evidencije je uređena:  1. Zakon o krivičnom postupku – pojam i načelne odredbe vođenja kaznene evidencije i zabrana davanja podataka o rehabilitaciji  2. Krivični zakonik – opšte odredbe o sadržini kaznene evidencije i odredbe o davanju podataka iz kaznene evidencije  3. Uredba o načinu vođenja kaznene evidencije – detaljnije odredbe o sadržini, vođenju, brisanju i davanju podataka iz kaznene evidencije | Odredbe o kaznenoj evidenciji je u potpunosti regulisana Zakonom o pravnim posljedicama osude, kaznenoj evidenciji i rehabilitaciji kao i Pravilnikom o kaznenoj evidenciji. Opšta obaveza kao i organ koji vodi kaznenu evidenciju je kodifikovana Zakonom o krivičnom postupku | Krivični zakon Slovenije normira obavezu čuvanja podataka o izrečenim kaznama u krivičnoj evidenciji. Pravilnik o kaznenim evidencijama konkretizuje odredbe načina čuvanja, unošenja i brisanja podataka u krivične evidencije. |
| **Pravno određenje kaznene evidencije** | Kaznena evidencija vodi se na osnovu podataka iz pravosnažnih sudskih odluka, izvještaja ili drugih akata, podataka o izdržanim zatvorskim kaznama, podataka o uslovnim otpustima, podataka o amnestiji i pomilovanju, podataka o plaćenoj novčanoj kazni i podataka o izvršenju kazne rada u javnom interesu.  Kaznenu evidenciju čine evidencije o licima osuđenim za krivična djela izvršena na teritoriji Crne Gore, kao i licima osuđenim za krivična djela od stranih sudova. | Kaznena evidencija se vodi za sve fizičke i pravne osobe koje su za kaznena djela pravosnažno osuđene u Republici Hrvatskoj.  Kaznena evidencija se vodi i za državljane Republike Hrvatske i pravne osobe sa sjedištem u Republici Hrvatskoj koje su za krivična djela pravosnažno osuđene izvan područja Republike Hrvatske, ako su ti podaci dostavljeni Ministarstvu.  U okviru kaznene evidencije sadržan je i popis pravosnažno osuđenih osoba za krivična djela polnog zlostavljanja i iskorišćavanja djeteta i ostalih krivičnih djela propisanih zakonom. | Kaznena evidencija se vodi za sva pravna i fizička lica osuđena od strane sudova Republike Slovenije. Takođe vodi krivičnu evidenciju građana Republike Slovenije i pravnih lica sa prebivalištem u Republici Sloveniji koji su osuđeni za krivična dela od strane stranih sudova ako je Ministarstvo dobilo informacije o njihovim presudama.  Odredba prethodnog stava se takođe primenjuje na odgovarajući način na evidenciju izbrisanih osuda za seksualna dela.  Ministarstvo vodi evidenciju vaspitnih mera izrečenih svim maloljetnim i maloljetnim punoljetnim prestupnicima koje su sudovi Republike Slovenije osudili na vaspitne mere. |
| **Organ obavezan za vođenja evidencije i donošenja podzakonskih akata** | Kaznenu evidenciju vodi ministarstvo nadležno za poslove pravosuđa.  Način vođenja kaznene evidencije propisuje Vlada. | Kaznenu evidenciju vodi ministarstvo nadležno za pravosuđe na način koji sudovima i državnim tužilaštvima osigurava u realnom vremenu neposredan pristup podacima.  Ministar nadležan za pravosuđe donosi propise o evidenciji podataka iz kaznene evidencije.  Ministar nadležan za socijalno staranje donosi propise o evidenciji vaspitnih mjera. | Ministarstvo pravde vodi krivičnu evidenciju iz prethodnih odredbi. |
| **Sadržaj evidencije** | Kaznena evidencija sadrži lične podatke o učiniocu krivičnog djela, podatke o krivičnom djelu, podatke o kazni, uslovnoj osudi, sudskoj opomeni, oslobađanju od kazne i oproštenoj kazni, kao i podatke o pravnim posljedicama osude. U kaznenu evidenciju se unose i kasnije izmjene podataka sadržanih u kaznenoj evidenciji, podaci o izdržavanju kazne, kao i poništenje evidencije o pogrešnoj osudi.  Uredba o kaznenoj evidenciji operacionalizuje podatke koji se unose u kaznenu evidenciju, i to: Podaci koje u skladu sa zakonom sadrži kaznena evidencija unose se posebno za svako osuđeno lice, i to:  1)lični podaci: - lično ime (ime i prezime), a za udate žene i djevojačko prezime, nadimak i lažno ime ako ga ima, pol, datum, mjesto i država rođenja, ime i prezime oca i majke, djevojačko prezime majke, - jedinstveni matični broj lica (u daljem tekstu: JMB), - državljanstvo, - zanimanje, - prebivalište, odnosno boravište; 2) podaci o presudi: - naziv suda, - broj presude, - dan objavljivanja izrečene presude i datum pravosnažnosti presude, odnosno odluke višeg suda ako je tom odlukom preinačena odluka prvostepenog suda, a za presude stranog suda i naziv države; 3) podaci o krivičnom djelu: - zakonski naziv krivičnog djela, sa naznačenjem člana, stava i tačke zakona koji je primijenjen i datum izvršenja krivičnog djela; 4) podaci o kazni i drugim mjerama: - vrsta i visina kazne, vrsta i trajanje mjere bezbjednosti i sve promjene u vezi sa tim podacima, odluka o oslobođenju od kazne, podaci o izdržanoj, zastarjeloj ili oproštenoj kazni, datum plaćene novčane kazne; 5) podaci o promjeni presude: - ispravak presude, - podaci i odluka po vanrednim pravnim ljekovima, - podaci o zamjeni neplaćene novčane kazne kaznom zatvora, - podaci o uslovnom otpustu, amnestiji i pomilovanju, - podaci o opozivu uslovne osude ili uslovnog otpusta. Lični podaci o učiniocu krivičnog djela unose se u kaznenu evidenciju za fizičko lice čije je identitet utvrđen ili se iz dostavljenih podataka može utvrditi. | Kaznena evidencija sadrži:  a) podatke o osuđenoj osobi, i to u pravilu: ime i prezime, rođeno prezime, lični identifikacioni broj (u daljnjem tekstu: OIB), ime i prezime oca i majke, rođeno prezime majke, datum, mjesto i država rođenja, državljanstvo, prebivalište i boravište, a za pravnu osobu: kompaniju, odnosno puni naziv pravne osobe, sjedište i OIB,  b) podatke o presudi, krivičnom djelu te krivičnopravnim sankcijama, i to: naziv suda, broj i datum donošenja te datum pravosnažnosti presude, vrsta, visina ili trajanje krivičnopravnih sankcija i drugih mjera, podaci o zamjeni kazne zatvora radom za opšte dobro na slobodi, odluka o oslobođenju od kazne, podaci o izdržanoj, zastarjeloj i oproštenoj kazni te drugim mjerama,  c) podatke o izmjenama osude, i to: ispravak presude, odluka povodom izvanrednih pravnih lijekova, odluka o zamjeni neplaćene novčane kazne kaznom zatvora, uslovnom otpustu, amnestiji i pomilovanju te opozivu uslovne osude ili uvjetnog otpusta. | Ministarstvo će u skladu sa zakonom kojim se uređuje izvršenje krivičnih sankcija u svaku krivičnu evidenciju unijeti sledeće podatke:  1. ime i prezime i datum rođenja fizičke osobe; naziv ili naziv preduzeća za pravno lice;  2. jedinstveni lični identifikacioni broj fizičke osobe; matični broj preduzeća;  3. mjesto i zemlju rođenja;  4. državljanstvo;  5. adresu stalnog i privremenog boravka za fizičko lice; sedište i poslovna adresa pravnog lica;  6. naziv i adresu suda, za strani sud takođe naziv države suda, broj i datum presude i konačne odluke prvostepenog suda, datum presude i konačnu odluku višeg suda ako je izmijenio rešenje prvostepenog suda;  7. zakonski navođenje krivičnog dela uz navođenje člana, stava i tačke zakona koji je primenjen;  8. prevođenje opisa vrste krivičnog djela i opis vrste kazne u Evropskom informacionom sistemu krivičnih evidencija (ECRIS) za fizičko lice;  9. vrijeme izvršenja krivičnog dela;  10. vrsta kazne, u kojoj se navodi visina i trajanje kazne;  11. podaci o izvršenoj kazni ili vaspitnoj mjeri. |
| **Upis podataka** | Kaznena evidencija vodi se na osnovu podataka iz pravosnažnih sudskih odluka, izvještaja ili drugih akata, podataka o izdržanim zatvorskim kaznama, podataka o uslovnim otpustima, podataka o amnestiji i pomilovanju, podataka o plaćenoj novčanoj kazni i podataka o izvršenju kazne rada u javnom interesu.    Sudovi, organi nadležni za izvršenje krivičnih sankcija i drugi nadležni organi dostavljaju Ministarstvu, bez odlaganja, elektronskim putem, a ako za takvu dostavu ne postoje tehnički uslovi, dostavljaju se u roku od osam dana od dana kad je nastala činjenica koja se kao podatak upisuje u kaznenu evidenciju.  Podaci iz prethodnog člana dostavljaju se na izvodu podataka iz pravosnažne sudske presude - rješenja, odnosno odluke o davanju amnestije ili pomilovanja, podataka o plaćenoj novčanoj kazni, podataka o izvršenju kazne rada u javnom interesu. | Upis podataka u kaznenu evidenciju Ministarstvo obavlja na osnovu podataka iz pravosnažnih sudskih odluka i drugih akata.  Podatke iz prethodnoog člana Ministarstvu dostavljaju sudovi, te druga nadležna tijela čije odluke mijenjaju podatke koji se upisuju u kaznenu evidenciju.  Zatvori će bez odgađanja dostaviti Ministarstvu podatke o datumu izdržane kazne ili o datumu isteka kazne, uredi za probaciju o datumu izvršenja rada za opšte dobro, a sudovi o datumu plaćanja novčane kazne.  Nadležno tijelo za pomilovanje dostavit će Ministarstvu podatke o pomilovanju osuđene osobe bez odgađanja.  Dostavljene podatke Ministarstvo će upisati u bazu podataka kaznene evidencije u najkraćem mogućem roku. | Državni organi, organi nadležni za izvršenje kazne ili vaspitne mjere i uslovni otpust koji prikupljaju podatke za upis iz prethodnog člana podatke šalju u krivične evidencije elektronskim putem.  Nadležni organ podnosi ministarstvu predlog za unos podataka u roku od osam dana od dana kada je nastupila činjenica koja se mora upisati u skladu sa prethodnim članom, odnosno od dana kada je nadležni organ o toj činjenici obavješten, ako činjenica nije stvorena u okviru autoriteta tog organa.  Ministarstvo unosi podatke u odgovarajuće evidencije najkasnije sledećeg radnog dana kada je primilo predlog za unos podataka. U slučaju nepotpunosti prijave za unos podataka, Ministarstvo će u istom roku pozvati nadležni organ da u roku od tri radna dana otkloni nedostatke.  Odredbe prethodnog člana primenjuju se i na sve promjene već unesenih podataka, uključujući brisanje. Ako se na osnovu rješenja izmjene informacije, ministarstvo takođe unosi ime i adresu nadležnog organa koji je donio odluku i podatke o toj odluci (referentni broj, datum izdavanja i datum konačne odluke). |
| **Pristup podacima** | Pristup podacima iz kaznene evidencije ima Ministarstvo pravde. | Ministarstvo osigurava sudovima i državnim tužilaštvima neposredan pristup podacima upisanim u kaznenu evidenciju u odnosu na osobu za koju je započeo krivični postupak.  Ministarstvo osigurava policiji i državnom tužilaštvu neposredan pristup podacima o pravosnažno osuđenim osobama, radi sprječavanja, otkrivanja krivičnih djela.  Ministar unutrašnjih poslova i Glavni državni tužilac Republike Hrvatske će posebnom odlukom odrediti osobe ovlašćene za neposredan pristup podacima iz prethodnog člana. | Ministarstvo pravde ims pristup krivičnim evidencijama iz prethodnih odredbi. |
| **Posebne evidencije** | Prema izmjenama i dopunama Krivičnog zakonika Ministarstvo pravde vodi posebne evidencije. Ista se vodi o licima osuđenim za krivična djela protiv polne slobode. Podaci upisani u posebnu evidenciju su trajni i ne mogu se brisati. Podaci iz posebne evidencije mogu se dati sudu, državnom tužilaštvu i policiji u vezi sa krivičnim postupkom koji se vodi protiv lica o kome se vodi posebna evidencija, odnosno nadležnoj organizacionoj jedinici policije, kada je to potrebno za vršenje poslova iz njene nadležnosti.  Međutim, na obrazložen zahtjev, dati i državnom organu, privrednom društvu, drugoj organizaciji ili preduzetniku, ako još traju pravne posljedice osude.  Obaveza je državnih i drugih organa, pravnih lica i preduzetnika koji rade sa maloljetnim licima da zatraže podatak da li je lice koje treba da zasnuje radni odnos kod njih, odnosno obavlja poslove sa maloljetnim licima, upisano u posebnu evidenciju. | Posebno uvjerenje sadrži ograničene podatke iz kaznene evidencije koje se izdaje za posebnu svrhu ili kada je to predviđeno posebnim zakonom. Ograničeni podaci su samo oni podaci koji su potrebni za ispunjenje svrhe zbog koje su zatraženi ili koji su predviđeni u posebnom zakonu.  Ministarstvo će trgovinskim sudovima ovlašćenima za upis u sudski registar dostaviti posebno uvjerenje koje sadrži podatke o izrečenoj sigurnosnoj mjeri zabrane obavljanja određene dužnosti ili djelatnosti osobi osnivača ili osobi ovlašćenoj za zastupanje i predstavljanje subjekta upisa, kada dobije podatak o izvršnosti te sigurnosne mjere.  Podatke iz stavka 2. ovoga člana u odnosu na preduzetnika ili osobu ovlašćenu za zastupanje ili predstavljanje drugih pravnih osoba koje nisu upisane u sudski registar trgovinskih sudova Ministarstvo može posebnim uvjerenjem dostaviti nadležnom tijelu za vođenje registra na njegov zahtjev.  Sudovima, tijelima javne uprave i ustanovama u postupcima zaštite prava i interesa djece kao i u postupcima. |  |
| **Davanje podataka iz kaznene evidencije** | Podaci iz kaznene evidencije mogu se dati samo sudu, državnom tužiocu i organu uprave nadležnom za poslove policije u vezi sa krivičnim postupkom koji se vodi protiv lica koje je ranije bilo osuđeno, organu za izvršenje krivičnih sankcija i organu koji učestuje u postupku davanja amnestije, pomilovanja, rehabilitacije ili odlučivanja o prestanku pravnih posljedica osude, kao i organima starateljstva, kad je to potrebno za vršenje poslova iz njihove nadležnosti.  Podaci iz kaznene evidencije mogu se, na obrazložen zahtjev, dati i državnom organu, privrednom društvu, drugoj organizaciji ili preduzetniku, ako još traju pravne posljedice osude ili mjere bezbjednosti i ako za to postoji opravdani interes zasnovan na zakonu.  Niko nema prava da traži od građanina da podnosi dokaz o svojoj osuđivanosti ili neosuđivanosti.  Građanima se, na njihov zahtjev, mogu davati podaci o njihovoj osuđivanosti ili neosuđivanosti samo ako su im potrebni radi ostvarivanja njihovih prava u inostranstvu.  Podaci iz kaznene evidencije mogu se davati organima, fizičkim i pravnim licima, u skladu sa članom 123 Krivičnog zakonika, samo pod uslovima propisanim zakonom, a na osnovu podnijetog pisanog zahtjeva koji mora biti obrazložen.  Zahtjev iz stava 1 ovog člana sadrži lične podatke o licu iz člana 2 ove uredbe: ime, prezime, djevojačko prezime, dan, mjesec i godinu rođenja, mjesto, opštinu i državu rođenja, JMB; podatke o roditeljima: prezime i očevo ime, prezime, ime i djevojačko prezime majke; prebivalište odnosno boravište lica iz člana 2 ove uredbe; svrhu za koju se traže podaci iz kaznene evidencije; državu u kojoj se želi ostvariti pravo i naziv organa, odnosno ime i prezime podnosioca zahtjeva  Ako građanin traži podatke o osuđivanosti ili neosuđivanosti radi ostvarivanja prava u inostranstvu, dužan je da u zahtjevu navede koja prava namjerava da ostvari u inostranstvu i u kojoj državi.  Ako Ministarstvo utvrdi da je zahtjev nejasan, nepotpun ili da u zahtjevu nijesu navedeni razlozi za dobijanje podataka, pozvaće podnosioca zahtjeva da u roku od 15 dana otkloni ukazane nedostatke.  Ako podnosilac zahtjeva u roku od 15 dana ne objasni, odnosno dopuni zahtjev, smatraće se da zahtjev nije ni podnijet. | Pisani zahtjev za podacima u kaznenoj evidenciji mora sadržati svrhu i pravnu osnovu traženja podataka, a podnosi se na propisanom obrascu.  Izuzetno ako to opravdavaju posebnosti konkretne situacije, zahtjev može biti dostavljen Ministarstvu elektronskim putem.  Ako Ministarstvo utvrdi da je zahtjev nerazumljiv ili nepotpun, pozvat će zaključkom podnosioca da ga dopuni u roku od 8 dana.  Ako Ministarstvo utvrdi da je zahtjev neosnovan, donijet će rješenje kojim se zahtjev odbija, a protiv tog rješenja može se pokrenuti upravni spor. | Ministarstvo, u vršenju ovlašćenja i u okviru zadataka utvrđenih ovim pravilima, štiti lične podatke u krivičnim spisima, sudskim odlukama, drugim odlukama i dokumentima na osnovu kojih se podaci unose u krivične evidencije ili brišu iz krivične evidencije, zasnovana na odredbama zakona koji reguliše zaštitu ličnih podataka i na osnovu njih propisanih propisa.  Podaci iz krivične evidencije mogu se davati pod uslovima, u obimu i na zahtjev lica koja su određena zakonom i na način propisan ovim pravilima.  Zahtjev za dobijanje podataka iz krivične evidencije sadrži podatke o fizičkom ili pravnom licu na koje se zahtjev odnosi, svrhu i pravnu osnovu za dobijanje tih podataka, ako se zahtjev ne odnosi na pristup sopstvenim ličnim podacima, kao i podatke o podnosiocu. Zahtjev za dobijanje podataka iz krivične evidencije podnosi se na posebnom obrascu.  Zahtjev potpisan kvalifikovanim elektronskim potpisom ili kvalifikovanim elektronskim pečatom za pravna lica takođe se smatra prijavom koja se samo potpisuje.  Državni organi, organi samoupravnih lokalnih zajednica i nosioci javnih ovlašćenja mogu podnijeti zahtjev za dobijanje podataka u obliku pisma.  Ministarstvo provjerava da li je zahtjev za pribavljanje podataka iz krivične evidencije u skladu sa zakonom kojim se utvrđuju uslovi, delokrug i lica koja imaju pravo na dobijanje podataka, i sa ovim pravilima.  Ako Ministarstvo utvrdi da je zahtjev nepotpun i stoga ga ne može obraditi, u roku od pet radnih dana poziva podnosioca da ga ispuni u određenom roku.  Ako podnosilac zahtjeva ne ispuni zahtev u određenom roku, Ministarstvo će zahtev odbiti u skladu sa odredbama zakona kojim se uređuje opšti upravni postupak.  Ministarstvo će na zahtjev izdati potvrdu koja sadrži sledeće podatke o fizičkom ili pravnom licu na koje se zahtjev odnosi:  1. ime i prezime fizičkog lica, ime ili firma pravnog lica;  2. Jedinstveni lični matični broj fizičkog lica, lični matični broj pravnog lica;  3. adresu stalnog ili privremenog prebivališta za fizičko lice, sedište i poslovna adresa pravnog lica (ulica i kućni broj, poštanski broj i pošta);  4. informacije iz relevantnih evidencija;  5. Definisanje svrhe i pravne osnove za prenos podataka.  Ako je fizička ili pravna osoba upisana u krivičnu evidenciju, ministarstvo dostavlja uverenje lično, u skladu sa odredbama zakona kojim se uređuje opšti upravni postupak, u protivnom može ga poslati redovnom poštom.  Potvrda se takođe može uručiti na sigurnom elektroničkom poštanskom sandučiću ako fizičko ili pravno lice na adresu pismenog zahteva navede sigurni elektronski poštanski sandučić radi pribavljanja podataka iz krivične evidencije. |
| **Brisanje podataka iz kaznene evidencije** | Ministarstvo će izvršiti brisanje osude iz kaznene evidencije na osnovu:  1) rješenja o rehabilitaciji Ministarstva;  2) pravosnažne sudske odluke o rehabilitaciji ili  3) odluke organa nadležnog za davanje amnestije ili pomilovanja kojom se određuje brisanje osude.  Brisanje osude iz evidencije vrši se potpunim brisanjem podataka iz člana 4 ove uredbe, i to iz sistema za elektronsku obradu podataka na način da ne ostaje trag o istima i izdvajanjem kartona osuđenog lica iz kartoteke.  Radi brisanja osude iz kaznene evidencije, Ministarstvo po službenoj dužnosti provjerava u kaznenoj evidenciji da li su protekli rokovi propisani zakonom za brisanje pojedine osude iz kaznene evidencije na osnovu rokovnika u kojem se vode podaci o osudama koje se brišu iz kaznene evidencije na osnovu člana 119 Krivičnog zakonika.  Ministarstvu će radi brisanja osude iz kaznene evidencije, dostaviti odmah:  1) pravnosnažno rješenje suda o rehabilitaciji lica kome je izrečena uslovna osuda, odnosno pravnosnažnu odluku suda o rehabilitaciji po molbi osuđenog - sud koji je donio takvo rješenje, odnosno odluku;  2) odluku o davanju amnestije, odnosno pomilovanja, kojom se određuje brisanje osude - sud kome je nadležni organ dostavio takvu odluku. | Podaci kaznene evidencije brišu se potpuno i trajno iz baze podataka po proteku rokova određeni zakonom.  Podaci iz kaznene evidencije brišu se na osnovu:  1. rješenja o rehabilitaciji tijela nadležnog za vođenje kaznene evidencije;  2. pravosnažne sudske odluke o rehabilitaciji;  3. odluke tijela nadležnog za davanje amnestije ili pomilovanja kojom se daje prijevremena rehabilitacija.  Ministarstvo pravosuđa će o činjenici brisanja podataka iz kaznene evidencije za pravnu osobu obavijestiti sudski ili drugi registar u koji je ta pravna osoba upisana. | Ministarstvo briše podatke iz krivične evidencije na osnovu rješenja o uklanjanju kazne, pravosnažne sudske odluke o ukidanju kazne (sudska rehabilitacija), deklaracije organa nadležnog za pomilovanje ili konačne odluke o amnestiji kojom se naređuje ukidanje kazne, podataka iz evidencije izrečenih vaspitnih mjera na osnovu konačne odluke da se obustavi sprovođenje vaspitne mjere. |

**Ključni nalazi komparativne analize:**

1. Pravno određenje kaznene evidencije uglavnom se podudara u svim analiziranim zakonodavstvima. Razlike su prisutne u obavezi vođenja posebnih evidencija za određena krivična djela. Tako u hrvatskom i slovenačkom zakonodavstvu propisana je obaveza vođenja posebnih evidencija pravosnažno osuđenih lica za krivična djela polnog zlostravljanja i iskorišćavanja djece. U crnogorskom zakonodavstvu je predviđeno vođenje posebnih evidencija za krivična djela protiv polne slobode. Napominjemo da je institut posebnih evidencija uvedeno izmjenama i dopunama Krivičnog zakonika 2021. godine, te je neophodno kreirati i implementirati model izrade registra kao i redigovanja podzakonskih akata.
2. U pogledu organa nadležnog za vođenje kaznene evidencije u svim državama je nadležno Ministarstvo pravde. U Hrvatskoj evidencije vaspitnih mjera se vode posebno, odnosno Ministarstvo zaduženo za poslove socijalnog staranja je u obavezi da vodi navedene evidencije.
3. Sadržina evidencije i upis podataka u evidencije u najvećem dijelu se poklapaju s tim da hrvatski zakon konkretizuje odredbe koje se odnose na pristup podacima i precizira koji organi imaju posredan i neposredan pristup evidencijama.
4. Detaljno regulisanje vrsta i sadržine uvjerenja prisutno je u hrvatskom zakonu, koji normira dvije vrste uvjerenja opšte i posebno. Opšte uvjerenje sadrži sve podatke iz kaznene evidencije i propisano je kome se može dostaviti opšte uvjerenje dok posebno uvjerenje sadrži ograničene podatke iz kaznene evidencije i koje se izdaje za posebnu svrhu ili kada je to predviđeno posebnim zakonom. Zakon jasno precizira kome i u koje svrhe se može tražiti uvjerenje.
5. Obuhvat lica kojima se mogu dati podaci iz kaznene evidencije uglavnom je ograničena i usklađena sa zakonskim aktima analiziranih država.
6. Pravni osnovi za brisanje podataka iz kaznene evidencije se podudaraju ali postoje razlike u pogledu trajnosti brisanja i čuvanja podataka. Crnogorsko i hrvatsko zakonodavstvo propisuje obavezu trajnog brisanja kada se za to ispune uslovi dok slovenačko navodi izuzetak odnosno da će se podaci o izbrisanim osudama za seksualna krivična djela automatski prenijeti i čuvati u posebnom zapisu.

**Bibliografija:**

Ajduković, D. (2008). Odgovornost istraživača i valjanost kvalitativne metodologije. U: Koller-Trbović, Nivex, Žižak, Antonija (ur.) *Kvalitativni pristup u društvenim znanostima.* Zagreb: Edukacijsko-rehabilitacijski fakultet, 39 – 53.

Ajduković, M. (2014). Kako izvještavati o kvalitativnim istraživanjima? Smjernice za istraživače, mentore i recenzente. Ljetopis socijalnog rada, 21 (3), 345-366.

Kazenski zakonik, Uradni list RS, št. 50/12 – uradno prečišćeno besedilo, 6/16, popr., 54/15, 38/16. 27/17, 23/20, 91/20, 95/21 in 186/21.

Krivični zakonik Crne Gore, *﻿"Službeni list RCG",* br. [70/2003](javascript:void(0)), [13/2004](javascript:void(0)), [47/2006](javascript:void(0)) i "Službeni list CG", br. [40/2008](javascript:void(0)), [25/2010](javascript:void(0)), [32/2011](javascript:void(0)), [64/2011](javascript:void(0)) - drugi zakon, [40/2013](javascript:void(0)), [56/2013](javascript:void(0)), [14/2015](javascript:void(0)), [42/2015](javascript:void(0)), [58/2015](javascript:void(0)) - drugi zakon, [44/2017](javascript:void(0)), [49/2018](javascript:void(0)), [3/2020](javascript:void(0)), [26/2021](javascript:void(0)) - ispravka, [144/2021](javascript:void(0)) i [145/2021](javascript:void(0)).

Pravilnik o kaznenoj evidenciji, *Narodne novine*, br. 37/2021

Pravilnik o kazenskih evidencah, *Uradni list RS*, št. [3/18](http://www.uradni-list.si/1/objava.jsp?sop=2018-01-0064).

Uredba o načinu vođenja kaznene evidencije, *"Službeni list Crne Gore",* br. 21/2011, 12/2013 i 54/2013.

Zakon o kaznenom postupku, *Narodne novine*, br. 152/08, 76/09, 80/11, 121/11, 143/12, 56/13, 145/13, 152/14, 70/17, 126/19.

Zakonik o krivičnom postupku, *"Službeni list CG",* br. [57/2009](javascript:void(0)), [49/2010](javascript:void(0)), [47/2014](javascript:void(0)) - Odluka US CG, [2/2015](javascript:void(0)) - Odluka US CG, [35/2015](javascript:void(0)) (čl. [88-91.](javascript:void(0)) nisu u prečišćenom tekstu), [58/2015](javascript:void(0)) - drugi zakon, [28/2018](javascript:void(0)) - Odluka US CG, [116/2020](javascript:void(0)) - Odluka US CG i [145/2021](javascript:void(0)).

Zakon o pravnim posljedicama osude, kaznenoj evidenciji i rehabilitaciji, *Narodne novine,* br. [143/12](https://www.zakon.hr/cms.htm?id=13461), 105/15, 32/07.